
Mālõtlõt Eo An Anij
IIlo Athens, Paul ej kajerbal meletlet an armij ñan kajeoñ in kareel ri meletlet ro. Jen ien eo, ear bebe in kajerbal wõt meletlet eo jen Anij.
Anij make ear jilkinlok Paul bwe en kwalok naan ko An “ilo an jab kajerbal nan in meletlet an armij, bwe debwāāl eo an Kraist en jab jako jen kajur eo an” (1 Kor. 1:17 NIV)..
Ta melelen meletlet eo an Anij Paul ej kwalok kake?
Oktak jen aolep lemnok ko an armij, meletlet eo an Anij ej bed ilo “lomoren ro rej tõmak kin nan in bwebwe” (1 Korinth 1:21).
Bwebwe eo ilo Debwāāl
Naan in Greek eo mōria (bwebwe, nana, menin bwebwe) ej kōjerbale ļalem alen ilo 1 Korint: 1:18; 1:21; 1:23; 2:14; and 3:19.
Debwāāl eo ej menin bwebwe ñan ro rej jako; ñan ro rejjab jelā Anij (ri aelōñ ko); ñan ro rej lemnok wōt kin lal in (armej in kanniōk); ñan ro rej iroij ir kin meletlet eo air make.
Ak debwāāl eo ej juon menin jeraam̧m̧an n̄an ro rej bōk lo̧mo̧o̧r, meļeļein, n̄an ro rej m̧ōņōņō in lo debwāāl eo jān ļōmņak im meletlet eo an Anij.
Kajoor Eo An Anij
Debwāāl eo ewōr an kajoor ñan kwalok nana tata an armej im em̧m̧an tata an Anij (1 Kor. 1:18).
Eo enana tata an armij: Nana/Bwebwe; Kōjekdọọn; Kokkure e make; Mij/Jako.
Men eo emman tata an Anij: Kajoor; Bok armij; Jolok bwid; Lomoor.
Ro rej kajekdon debwāāl eo rej bōk tokjen ko jen jerbal ko air rebōd, im Eo me emoj aer kajekdon E enaj kokkure ir..
Kajoor eo an Anij, kar kwalok ion debwāāl eo, ej maroñ in kōmman ainemõn ñan armij ibben Anij ilo An jeorlok bwid ko aer otemjej, im lelok ñan ir mour indeeo (Col. 1:20; 1P. 2:24).
Naan Eo Kin Debwāāl Eo
Etke kwalok nan eo kin debwāāl eo ej juon menin bwebwe (1 Cor. 1:21-24)?
Ri Jew ro rar kõtmene kin juõn Messiah eo enaj kar lomoren ir jen matõrtõr eo an Ri Rome ro. Ke Jisōs eaar kwaļo̧k ke renaaj kar debwāāl e, rikaļoor ro an make raar lukkuun mijak. Bareinwõt, ñan juõn ri Jew, kinke juõn emaan ej toto ion juõn wijki ej juõn armij eo Anij ear liakelok e (Deuteronomi 21:23). Ñan juon ri ailiñ ko jet, eo ear jab kōtmene juon Ri Lomor, jemlok eo ear einwot juon wōt: eñin un eo eteke an Kraist mij ion debwāāl eo ej juon menin bwebwe ñan ir.
Ak, ñan enjel ro, naan eo kin debwāāl eo ear juon men eo elap an oktak. Jisōs, eo rar jelā kake ilo Lan, ear kōtlok bwe ren mõn e kin an yokwe juon bwij eo ear jolok e. Eñin ej lemnok eo Paul ear kōnaan kwalok Ilo an kwalok nan ko an Anij.Ennaan eo kin debwāāl ej kwalok joñan an Anij kar kōnan etal im jerbal bwe in letok lomor ñan kij.
Bwebwe im Mojno eo an Anij
Anij ej ke bwebwe ak mōjno ilo juon wāween? (1 Cor. 1:25)?
Emol ke ejjab, kinke ibben Anij ejelok jabrewot me ejjab wãppen. Paul ej baj kōmman juon keidi ilo kõkkar: Elañe Anij ear wõr an lemnak ko rebwebwe, enaj kar meletletlok jen lemnak eo elaptata an meletlet an juõn armij; ak elañe ewor jabdrewot akwāāl ko re mōjņo ilo Anij, renaj kar lukkun kajoor jen akwāāl ko an armij rekajur tata..
Aolep mālōtlōt ko kar bōk im aini jān armej ro remāletlet tata rejjab maron̄ in kōm̧m̧ane juon karōk in lo̧mo̧o̧r n̄an armej..
Anij wōt ekar maroñ in lelok lomoor, kin kajur in katok eo an Jisōs kar lelok ion debwāāl eo, “ñan ro rej bōk lomor” ( 1 Kor. 1:18 ); “n̄an ro rej tōmak” ( 1 Kor. 1:21 ); im “n̄an ro kar kūr er” ( 1 Kor. 1:24 ).
Lale bwe ro wōt rej tõmak ilo Jisōs ilo an uwaake kūr eo an Jetōb Kwojarjar rej ro renaaj bōk lo̧mo̧o̧r.

